Савет ћерки
Стара мајка ћерку световала:
Мила ћери, белу сукњу пери,
Што су с вином полили швалери;
Пери сукњу, да не види чика,
Зло ћеш проћи и ти и твој дика.
Ја сам стара, ал' сам слудовала,
Што сам тебе у коло пуштала;
Кад је тако, од сад више нећу,
Ма ми мртвој не ужегла свећу!

Извор  
Стеван Бошковић. 1879. Бачванске песме. Печатња Игњата Фукса: Нови Сад. стр. 31.

Српске лирске народне песме‎
Бачванске песме